Faapuupuu le mataupu:  O le tusitala o le tusi To Kill A Mockingbird, o Harper Lee, e seāseā ona talanoa saʻo atu i le ʻau tusitala, o lea ina ua maua e se tusitala mai Amerika se tusi mai iā te ia e faapea 'ia alu ese,' na manatu i ai o se suiga tele. Na saʻilia e Connor Sheets se faatalanoaga ma ia mo le tele o vaiaso, ina ia faamaonia ai o loo malamalama lelei o ia. Talu mai le taimi na faateʻia ai e le kamupani lomitusi o le HarperCollins le lalolagi o tusitusiga i le tala e faapea, o loo lomia e Lee se tusi lona lua, ua tele ai fefinauaʻiga e faatatau i le mafaufau lelei o lenei tusitala ua 88 tausaga le matua, o lē e nofo toʻatasi. O le tusitala o le tusi To Kill A Mockingbird o Harper Lee e seāseā ona talanoa saʻo atu i le ʻau tusitala, o lea ina ua maua e se tusitala mai Amerika se tusi mai iā te ia e faapea 'ia alu ese,' na manatu i ai o se suiga tele. O le tali saʻo na ia avatu iā Sheets, ua foliga mai ua faaiʻuina ai nei popolega. Na faaiʻu mai le tusitala, e na o se tasi e mafaufau lelei e mafai ona tali mai faapea. Na tusi Sheets e faapea: ʻE foliga mai o Nelle, e pei ona taʻua o ia e ana uō, o loo iai pea o ia i lenei tulaga, o loo manino pea lona mafaufau, ma o loo tumau pea lona ita, ma lona lē fiafia i le faasalalauina o tala.' Na taulau manuia tele Lee i lana tusi To Kill A Mockingbird, lea na lomia i le silia ma le ʻafa senituri ua mavae, ma na matuā fiafia ma faateʻia ai le ʻaufaitau ma tusitala ina ua faalogo atu o loo lomia e Lee se isi tusi. Na atili ai ona faateʻia i laʻua ina ua la iloa o se tusi na tusia i le 60 tausaga ua mavae, ma na natia ina ua fai atu se faatonu i le tusitala talavou e toe faia le tusi ma avea ai ma Mockingbird. O le Go Set a Watchman, na māeʻa i le ogatotonu o le 1950, o loo iai le tele o tagata e pei o le Mockingbird ma na maua i le tausaga na teʻa nei i totonu o ana pepa e le loia o Tonja Carter. Ae na taʻua e le blog o tala taufaaleaga o le Gawker i le masina o Iulai na teʻa nei, o nisi taimi e sainia ai e lana tagata o tausia ni mea 'e na te leʻi malamalama i ai.' Talu ona faateʻia e le kamupani lomitusi o HarperCollins le lalolagi o tusitusiga i le tala e faapea, o loo lomia e Lee (ata i le 2007) se tusi lona lua, ua amata ai ona fefinauaʻi pe o le mafaufau lelei o le tusitala ua 88 tausaga le matua. O le tusi Go Set A Watchman ua uma ona ulu i le lisi o tusi e sili ona lelei ona faatauina atu i le faleoloa i le initaneti o le Amazon, lea o loo iai itulau e 304 o loo iai le pepa malō...
Na toe faafoʻi atu iā te ia le tusi a le tusitala na talosagaina ai se faatalanoaga ma Harper Lee. I le tulimanu taumatau i lalo o le tusi, o loo iai upu e faapea 'ia e alu' Ua iai popolega e faapea o le tusitala e lē o mafaufau lelei. O le tusitala mai Amerika na mauaina lenei tali ua faapea mai o loo faamaonia ai o loo malamalama lelei o ia. O loo lomia e Lee se tusi lona lua e taʻua o le Go Set A Watchman.